smcproject/ml-wiki-sentences huggingface dataset:
അധികം ചരിത്രത്താളുകളിൽ ഇടം നേടാൻ മുടപ്പത്തൂർ ശ്രീ മഹാദേവ ക്ഷേത്രത്തിനായിട്ടില്ലെങ്കിലും ആയിരം വർഷങ്ങളിൽ കൂടുതൽ പഴക്കമുള്ള ക്ഷേത്രങ്ങളുടെ പട്ടികയിൽ എഴുതി ചേർക്കാൻ കഴിയുന്ന ക്ഷേത്രങ്ങളിൽ ഒന്നാണിത്.
ആയിത്തറ പുതിയേടത്ത് നാടുവാഴികളുടെ ഊരായ്മയിൽ വരുന്ന പരമ പ്രധാനമായ ക്ഷേത്രമാണിത്.
ആയിത്തറ നാടുവാഴികളുടെ അധീനതയിലായിരുന്ന ഈ ക്ഷേത്രത്തിന്റെ നടത്തിപ്പ് അവകാശം പിന്നീട് അവർ, കേരള ഗാന്ധി ശ്രീ കെ കേളപ്പനാൽ സ്ഥാപിതമായതും ആചാര്യനായ ശ്രീ പി മാധവ്ജിയാൽ വികാസം പ്രാപിച്ചതുമായ കേരള ക്ഷേത്ര സംരക്ഷണ സമിതിയെ ഏല്പിച്ചു.
തത് ഫലമായി മുടപ്പത്തൂർ ദേശത്തിന്റെ അധീനതയിൽ വരുന്ന നാട്ടുകാരുടെ ഒരു ക്ഷേത്ര ഭരണ സമിതി നിലവിൽ വന്നു.
അതിബൃഹത്തായ വട്ട ശ്രീകോവിലിൽ പ്രധാന മൂർത്തിയായി ശ്രീ മഹാദേവൻ വൈദ്യനാഥ ഭാവത്തിൽ കിഴക്ക് ദർശനമായി കുടികൊള്ളുന്നു.
ക്ഷേത്രത്തിന്റെ പ്രശസ്തിക്ക് ഉതകുന്നവണ്ണമുള്ള നിർമ്മാണ ശൈലിയും ഗാംഭീരവും ക്ഷേത്രത്തിനു കിട്ടിയിട്ടുണ്ട്.
ഉത്തര മലബാറിലെ കളിയാട്ട കാവുകളിൽ മുഴങ്ങി കേൾക്കുന്ന തോറ്റം പാട്ടുകളിൽ പരാമർശിക്കപ്പെടുന്ന "മുടപ്പത്തൂരപ്പൻ" ഈ ക്ഷേത്രത്തിലെ പ്രധാന മൂർത്തിയാണ്.
അതിമനോഹരമാണിവിടുത്തെ ക്ഷേത്ര നിർമ്മിതി.
വളരെ വിശാലമാണ് ഇവിടുത്തെ വട്ട ശ്രീകോവിൽ.
വൃത്താകൃതിയിൽ നല്ല ഉയരത്തിൽ ഒറ്റ നിലയിൽ കിഴക്കു ദർശനം വരും വിധമാണ് ശ്രീകോവിൽ നിർമ്മിതി.
ശ്രീകോവിലിനു കിഴക്കു വശത്ത് വലിയ നമസ്കാര മണ്ഡപം നിർമ്മിച്ചിട്ടുണ്ട്.
ഈ രണ്ടു നിർമ്മിതികളും നാലമ്പലവും വളരെ പഴക്കമേറിയതാണ്.
തെക്ക് വശത്തു മാത്രമെ നാലമ്പലം പൂർണ്ണമായി നിർമ്മിച്ചിട്ടുള്ളു.
നാലമ്പലത്തിനു പുറത്തായി വലിയ ബലിക്കല്ല് പ്രതിഷ്ഠിച്ചിട്ടുണ്ട്.
നാലമ്പലത്തിനുള്ളിൽ തന്നെ തിടപ്പള്ളിയും കാണാം.
നഗരത്തിൽ നിന്നും വളരെ അകന്ന് ഗ്രാമത്തിന്റെ പ്രശാന്തി നിറഞ്ഞാടുന്ന അന്തരീക്ഷം ക്ഷേത്രത്തിനെ മറ്റുള്ള ക്ഷേത്രങ്ങളിൽ നിന്നും മാറ്റി നിർത്തുന്നു.
സാധാരണയായി ക്ഷേത്രങ്ങൾ എല്ലാം തന്നെ നഗര സാമീപ്യത്തിലുള്ളതാവുമ്പോൾ മുടപ്പത്തൂർ ശ്രീ മഹാദേവ ക്ഷേത്രം ഗ്രാമീണ ഭംഗി ഒട്ടു ചോരാതെ ഇവിടെ നെടുനായകത്വം വഹിക്കുന്നു.
മുടപ്പത്തൂർ ഗ്രാമത്തിന്റെ ഏതാണ്ട് ഒത്ത നടുക്കായാണ് ക്ഷേത്രം സ്ഥിതി ചെയ്യുന്നത്.
പ്രശാന്ത സുന്ദരമായ ഗ്രാമീണാന്തരീക്ഷമാണ് ക്ഷേത്രത്തിന്റെ നാലു ഭാഗത്തും കാണാൻ കഴിയുന്നത്.
ക്ഷേത്രം സ്ഥിതി ചെയ്യുന്നത് ഒരു ചെറിയ കുന്നിനു മുകളിലാണ്.
കുന്നിൻ മുകളിലായിട്ടു കൂടി ക്ഷേത്രത്തിൽ വെള്ളത്തിനു ബുദ്ധിമുട്ടൊന്നും വരാത്തവണ്ണം നിത്യ നിദാന കാര്യങ്ങൾക്കായി ക്ഷേത്രത്തിൽ കിണർ പണി തീർത്തിട്ടുണ്ട്.
എത്ര വരൾച്ചക്കാലത്തും ജലസമൃദ്ധിയുള്ളവയാണിത്.
ക്ഷേത്രത്തിന്റെ ഒരു ഭാഗത്തും ഗോപുരങ്ങൾ പണിതിട്ടില്ല.
ക്ഷേത്രത്തിൽ കൊടിയേറി ഉത്സവമില്ലാത്തതിനാൽ കൊടിമരമില്ല.
ക്ഷേത്രത്തിന്റെ കിഴക്കു ഭാഗത്ത് മതിൽക്കെട്ടിന് നല്ല ഉയരമുണ്ട്.
ചെങ്കല്ലുകൊണ്ട് ഉയർത്തിക്കെട്ടിയതാണ് ഈ ഭാഗം മുഴുവൻ.
ഇവിടെനിന്ന് ഏതാനും പടികൾ താഴേയ്ക്കിറങ്ങിയാൽ പ്രധാന റോഡിലെത്താം.
മൂന്ന് ഏക്കറോളം വരുന്ന അതിവിശാലമായ ക്ഷേത്രപ്പറമ്പാണ് മുടപ്പത്തൂർ ശിവക്ഷേത്രത്തിനുള്ളത്.
കിഴക്കേ നടയ്ക്ക് മുന്നിലായി  വലിയ ഒരു ആൽമരമുണ്ട്.
ക്ഷേത്ര മതിലകത്തും ധാരാളം ആൽമരങ്ങളുണ്ട്.
ത്രിമൂർത്തി സാന്നിദ്ധ്യമുള്ള പുണ്യ വൃക്ഷമായി അരയാലിനെ കണ്ടു വരുന്നു.
അതിൻ പ്രകാരം, അരയാലിന്റെ മുകളിൽ ശിവനും, നടുക്ക് വിഷ്ണുവും, താഴെ ബ്രഹ്മാവും സ്ഥിതി ചെയ്യുന്നു.
ദിവസവും രാവിലെ അരയാലിനെ ഏഴുവലം വയ്ക്കുന്നത് പുണ്യമായി കണ്ടുവരുന്നു.
കേരളത്തിലെ മിക്ക മഹാക്ഷേത്രങ്ങളിലേതും പോലെ ഭീമാകാരമായ വട്ടശ്രീകോവിലാണ് ഇവിടെയുള്ളത്.
കരിങ്കല്ലിൽ തീർത്ത ഈ ശ്രീകോവിലിന് ഒറ്റനിലയേയുള്ളൂ.
ഇത് ചെമ്പു മേയുന്ന പ്രവർത്തികൾ പുരോഗമിച്ചു വരികയാണ്.
ശ്രീകോവിലിന് മുകളിൽ ചെമ്പിൽ പണിതീർത്ത താഴികക്കുടം ഉണ്ട്.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചു കൊണ്ട് മുടപ്പത്തൂരപ്പൻ, ശിവലിംഗമായി ശ്രീലകത്ത് വാഴുന്നു.
ശ്രീകോവിലിന്റെ വടക്കു ഭാഗത്ത് മനോഹരമായി ഓവ് പണിതിട്ടുണ്ട്.
അഭിഷേക ജലം ഇതിലൂടെ ഒഴുകിപ്പോകുന്നു.
ശിവക്ഷേത്രമായതിനാൽ ഇവിടെ പൂർണ്ണ പ്രദക്ഷിണം പാടില്ല.
വട്ടശ്രീകോവിലുള്ള മിക്ക ക്ഷേത്രങ്ങളിലേതും പോലെ മുടപ്പത്തൂരിലും പ്രതിഷ്ഠ തറനിരപ്പിൽ നിന്ന് വളരെ പൊങ്ങിയാണ് കാണപ്പെടുന്നത്.
അതിനാൽ, പ്രതിഷ്ഠ കാണണമെങ്കിൽ ശ്രീകോവിലിന് നേരെ മുന്നിൽ തന്നെ നിൽക്കണം.
പ്രകൃതി രമണീയമായ മുടപ്പത്തൂർ പുഴയുടെ കരവലയങ്ങളിലമർന്ന് കുന്നുകളും ചെരിവുകളും നെൽവയലുകളും ചിറകളും കൊണ്ട് സമൃദ്ധമായ മുടപ്പത്തൂർ ദേശത്തിന്റെ ദേശനാഥനായി മുടപ്പത്തൂരപ്പൻ ഇവിടെ നിലകൊള്ളുന്നു.
പ്രധാന ശ്രീകോവിലിന്റെ കിഴക്കു വശത്ത് അതിവിശാലമായ നമസ്കാര മണ്ഡപം സ്ഥിതി ചെയ്യുന്നു.
നാല് കാലുകളാണ് ഇവിടെ മണ്ഡപത്തിനുള്ളത്.
ഇതിലിരുന്നാണ് ബ്രാഹ്മണർ ശ്രീരുദ്ര മന്ത്രവും ശിവസഹസ്രനാമവും വേദ മന്ത്രങ്ങളും ജപിയ്ക്കുന്നത്.
മണ്ഡപത്തിന്റെ മേൽക്കൂര ഓട് മേഞ്ഞതാണ്.
ഇവിടെയും ചെമ്പിൽ പണിതീർത്ത താഴികക്കുടം കാണാം.
അതിവിശാലമാണ് ഈ നാലമ്പലം.
ഓടുമേഞ്ഞ നാലമ്പലത്തിന് സാധാരണയിലധികം വിസ്തീർണ്ണമുണ്ട്.
ഇതിന്റെ പുറം ചുവരുകൾ വിളക്കുമാടമായി ഉപയോഗിച്ചു വന്നതിന്റെ ലക്ഷണങ്ങൾ കാണാനുണ്ട്.
വെട്ടുകല്ലിൽ പണിതുയർത്തിയ നാലമ്പല ചുമരുകൾ നാടൻ കുമ്മായം കൊണ്ട് തേച്ച് മിനുസപ്പെടുത്തിയിട്ടുണ്ട്.
നാലമ്പലത്തിന്റെ തെക്കു വശം മാത്രമേ പൂർണ്ണമായി പണിതീർത്തിട്ടുള്ളു.
മറ്റു ദിക്കുകളിൽ  ഇപ്പോഴും പണിതീരാത്ത നാലമ്പലത്തിന്റെ അടിത്തറ നമുക്ക് കാണുവാൻ സാധിക്കും.
കിഴക്കേ നടയിലൂടെ നാലമ്പലത്തിനകത്ത് കടക്കുമ്പോൾ ഇരുവശത്തുമായി വാതിൽ മാടങ്ങൾ കാണാം.
ഭക്തർ നാമ ജപത്തിനും വിശ്രമത്തിനും ഉപയോഗിയ്ക്കുന്ന സ്ഥലങ്ങളാണിവ.
നാലമ്പലത്തിനകത്ത് തെക്കു കിഴക്കേ മൂലയിൽ പതിവു പോലെ തിടപ്പള്ളി കാണാം.
അതിനാൽ, പുറത്തെ കിണറിൽ നിന്നാണ് അഭിഷേകത്തിനും നിവേദ്യത്തിനും വെള്ളമെടുക്കുന്നത്.
വലിയ ബലിക്കല്ല് നാലമ്പലത്തിനു വെളിയിലായി കിഴക്കു വശത്തു സ്ഥിതി ചെയ്യുന്നു.
ബലിക്കല്ല് സാമാന്യം വലിയതാണെങ്കിലും, ബലിക്കൽപ്പുര ഇവിടെ നിർമ്മിച്ചിട്ടില്ല എന്നുള്ളതു എടുത്തു പറയാം.
സാധാരണ ഒരു ഗ്രാമീണ ക്ഷേത്രത്തിന്റെ കെട്ടും മട്ടുമാണ് പൊതുവേ മുടപ്പത്തൂർ ശ്രീ മഹാദേവ ക്ഷേത്രത്തിനുള്ളത്.
കാര്യമായ ആർഭാടങ്ങളൊന്നും തന്നെ ഇവിടെയില്ല.
കൊടിയേറി ഉത്സവമില്ലാത്തതിനാൽ ക്ഷേത്രത്തിൽ കൊടിമരവുമില്ല.
ശ്രീകോവിലിനു ചുറ്റുമായി അകത്തെ ബലിവട്ടം പണിതിരിയ്ക്കുന്നു.
അഷ്ടദിക്പാലകർ (പടിഞ്ഞാറ് - വരുണൻ, വടക്കു പടിഞ്ഞാറ് - വായു, വടക്ക് - കുബേരൻ, വടക്കു കിഴക്ക് - ഈശാനൻ, കിഴക്ക് - ഇന്ദ്രൻ, തെക്കു കിഴക്ക് - അഗ്നി, തെക്ക് - യമൻ, തെക്കു പടിഞ്ഞാറ് - നിര്യതി), സപ്തമാതൃക്കൾ (ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി), വീരഭദ്രൻ, ഗണപതി, ശാസ്താവ്, സുബ്രഹ്മണ്യൻ, ദുർഗ്ഗാദേവി, ബ്രഹ്മാവ്, അനന്തൻ, നിർമ്മാല്യധാരി എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
ശീവേലി സമയത്ത് ഇവയിൽ ബലിതൂകുന്നു.
ബലിക്കല്ലുകൾ ദേവന്റെ വികാര ഭേദങ്ങളാണെന്നാണ് വിശ്വാസം.
അതിനാൽ, ഇവയിൽ ചവിട്ടാനോ തൊട്ടു തലയിൽ വയ്ക്കാനോ പാടില്ല.
പ്രതിഷ്ഠ്കൾ
മുടപ്പത്തൂരപ്പൻ
മുടപ്പത്തൂർ ക്ഷേത്രത്തിലെ മുഖ്യപ്രതിഷ്ഠ മഹാദേവനാണ്.
വൈദ്യനാഥനായാണ് ഇവിടെ പ്രതിഷ്ഠാ സങ്കല്പം.
ഭഗവാൻ ശിവനോടുള്ള ഭക്തിയാൽ രാവണൻ തന്റെ പത്തു തലകളും ഒന്നൊന്നായ് അറുത്ത് ശിവന് സമർപ്പിച്ചു എന്നാണ് വിശ്വാസം.
ഇതിൽ സംപ്രീതനായ ശിവൻ, ഭൂമിയിലെത്തി പത്ത് ശിരസ്സും നഷ്ടപ്പെട്ട രാവണനെ സുഖപ്പെടുത്തി എന്നാണ് വിശ്വാസം.
മുറിവേറ്റ രാവണനെ സുഖപ്പെടുത്തിയതിനാൽ വൈദ്യന്മാരുടെ ദേവൻ എന്നർത്ഥത്തിൽ വൈദ്യനാഥൻ എന്ന് ഭഗവാൻ ശിവൻ അറിയപ്പെടുന്നു.
കാമ , ക്രോധ വികാരങ്ങൾക്ക് അടിമയായ് ദുഃഖത്തിലും, അശാന്തിയിലും കഴിയുന്ന മനുഷ്യാത്മാക്കൾക്ക് ജ്ഞാനാമൃതം കൊടുത്ത് അവരെ നിരോഗിയായും അമരന്മാരായും ഈശ്വരൻ മാറ്റിയതു കൊണ്ട് വൈദ്യനാഥൻ എന്ന പേരിൽ സ്മരിക്കുന്നു.
അനാദികാലം മുതലുള്ള പൂജകൾ ഏറ്റുവാങ്ങി സംതൃപ്തനായി വിളങ്ങുന്ന ഭഗവാൻ ഭക്തരെ മരണ ഭയത്തിൽ നിന്നും രോഗാവശതകളിൽ നിന്നും രക്ഷിച്ചു കൊണ്ട് വൈദ്യനാഥനായി, കാലകാലനായി, മൃത്യുഞ്ജയനായി ക്ഷേത്രത്തിൽ വാഴുന്നു.
മഹാഗണപതി
പ്രധാന ശ്രീകോവിലിന്റെ തെക്ക് ഭാഗത്തായി പ്രത്യേക ശ്രീകോവിലിൽ മഹാഗണപതി വാണരുളുന്നു.
ഹിന്ദുമത പ്രകാരം ഗണങ്ങളുടെ അധിപൻ അഥവാ ഗണേശനാണ് ഗണപതി.
ബുദ്ധിയുടെയും സിദ്ധിയുടേയും ഇരിപ്പിടമായാണ് മഹാഗണപതിയെ കണക്കാക്കുന്നത്.
അധ്യാത്മിക മാർഗ്ഗത്തിലും ലോക വ്യവഹാരങ്ങളിലും ഉണ്ടാകുന്ന വിഘ്നങ്ങൾ ഗണപതിയുടെ അനുഗ്രഹം ലഭിച്ചാൽ ഇല്ലാതെയാകും എന്നാണ് വിശ്വാസം.
അതിനാൽ വിഘ്നേശ്വരൻ എന്നറിയപ്പെടുന്നു.
കുട്ടിശാസ്തപ്പൻ
നാലമ്പലത്തിന്റെ തെക്ക് - പടിഞ്ഞാറേ മൂലയിൽ കാര്യസ്ഥ ഭാവത്തിൽ കുട്ടിശാസ്തപ്പൻ കുടികൊള്ളുന്നു.
പതിനെട്ടു ബ്രാഹ്മണ കുടുംബക്കാർ ആരാധിച്ചു പോരുന്ന മന്ത്രമൂർത്തിയാണ്‌ കുട്ടിച്ചാത്തൻ.
കണ്ണൂർ ജില്ലയിലെ പയ്യന്നൂരിനടുത്തുള്ള ഒരു മന്ത്ര തന്ത്ര ബ്രാഹ്മണ കുടുംബമാണ്‌ കാളകാട്ട്  ഇല്ലം.
കാളകാട്ട് തന്ത്രിയുമായി ബന്ധപ്പെട്ട അവതാരമാണ്  കുട്ടിച്ചാത്തൻ.
ഈ സ്വരൂപത്തെ കാളകാട്ട് കുട്ടിച്ചാത്തൻ എന്നും വിളിക്കാറുണ്ട്.
വനശാസ്താവ്
നാലമ്പലത്തിന് പുറത്ത്  തെക്കു ഭാഗത്ത് വനശാസ്താവ് പ്രതിഷ്ഠിയ്ക്കപ്പെട്ടിരിയ്ക്കുന്നു.
പ്രഭാ സാത്യക സമേതനായ വനശാസ്താവായാണ് സങ്കൽപം.
വിഗ്രഹ രൂപത്തിനു പകരം ശിവലിംഗ തുല്യമായ മൂന്ന് രൂപങ്ങളാണ് ശാസ്താവിനെയും പ്രഭാ സാത്യകനേയും പ്രതിനിധീകരിയ്ക്കുന്നത്.
വനശാസ്താ സങ്കല്പത്തിലുള്ള പ്രതിഷ്ഠ് ആയതിനാൽ ശ്രീകോവിലിന് മേൽക്കൂരയില്ല.
ക്ഷേത്രത്തിലെ തന്ത്രാധികാരം തളിപ്പറമ്പ് ഏരുവേശ്ശി പുടയൂർ പരമ്പരയ്ക്കാണ്.
ഇവരുടെ നേതൃത്വത്തിലാണ് വിശേഷാൽ ദിവസങ്ങളിലെ പൂജകൾ നടത്തി വരുന്നത്.
രാവിലെ ആറു മണിയ്ക്ക് നട തുറന്നു കഴിഞ്ഞാൽ ആദ്യം നിർമ്മാല്യ ദർശനമാണ്.
തുടർന്ന് മലർ നിവേദ്യവും നടയടച്ച് പൂജയും നടത്തുന്നു.
വിശേഷ ദിവസങ്ങളിലും സംക്രമ ദിവസങ്ങളിലും വൈകീട്ട് അഞ്ചു മണിയോടെ വീണ്ടും നട തുറക്കുന്നു.
ദീപാരാധനയ്ക്കു ശേഷം ഏഴരയ്ക്ക് അത്താഴപൂജ നടത്തുന്നു.
അതിനു ശേഷം രാത്രി എട്ടരയ്ക്ക് വീണ്ടും നടയടയ്ക്കുന്നു.
ഉത്സവ ദിവസങ്ങളിൽ ശീവേലി പതിവുണ്ട്.
തന്റെ ഭൂത ഗണങ്ങൾക്ക് അന്നം നൽകുന്നത് ഭഗവാൻ നേരിട്ടു കാണുന്നു എന്ന സങ്കല്പത്തിൽ നടത്തുന്ന ചടങ്ങാണിത്.
മുന്നിൽ ഹവിസ്സുമായി മേൽശാന്തിയും പിന്നിൽ ശീവേലി വിഗ്രഹ സങ്കല്പവുമായി കീഴ്ശാന്തിയും ഇറങ്ങി അകത്തെ ബലിക്കല്ലുകളിൽ ബലിതൂകി ഒരു പ്രദക്ഷിണം പൂർത്തിയാക്കുകയും പിന്നീട് പുറത്തു കടന്ന് മൂന്നുവലം വച്ച് വലിയ ബലിക്കല്ലിലും ബലിതൂകി അകത്തേയ്ക്ക് തിരിച്ചെത്തുകയും ചെയ്യുന്നു.
പൂജാവിധികൾ മറ്റ് ക്ഷേത്രങ്ങളിലേതു പോലെയാണെങ്കിലും ഇവിടെ പൂജകളിൽ പ്രധാനം ജലധാര, ക്ഷീരധാര, ഇളനീർ അഭിഷേകം, നെയ്യമൃത് എന്നിവയ്ക്കാണ്.
ക്ഷേത്രത്തിലെ മറ്റൊരു പ്രധാന വഴിപാട് മഹാമൃത്യുഞ്ജയ ഹോമമാണ്.
കാലാന്തകനായ ഭഗവാൻ കുടികൊള്ളുന്ന ഈ ശ്രീലകത്തെ മഹാമൃത്യുഞ്ജയ ഹോമത്തിന്, അതിനാൽത്തന്നെ കൂടുതൽ പ്രാധാന്യം കല്പിച്ചു വരുന്നു. 'ഓം ത്രയംബകം യജാമഹേ' എന്നു തുടങ്ങുന്ന മൃത്യുഞ്ജയ മന്ത്രം ജപിച്ചു കൊണ്ടാണ് ഇത് നടത്തുന്നത്.
നാലമ്പലത്തിന്റെ കിഴക്കു ഭാഗത്തു വലിയ ബലിക്കല്ലിനോട് ചേർന്ന്  ഒരു കൂവള മരമുണ്ട്.
ശിവന് ഏറ്റവും പ്രിയപ്പെട്ട വൃക്ഷമാണ് കൂവളമെന്ന് വിശ്വസിച്ചു വരുന്നു.
കൂവളത്തില കൊണ്ട് ശിവന് പുഷ്പാഞ്ജലി നടത്തുന്നത് വിശേഷമാണ്.
ഈ കൂവള മരത്തിലെ ഇലകളാണ് ഭഗവാന് പുഷ്പാഞ്ജലിയ്ക്ക് ഉപയോഗിയ്ക്കാറുള്ളത്.
എല്ലാ കാലത്തും ഇലകളോട് കൂടിയ ഈ കൂവളമരം കാലങ്ങളായി ഇങ്ങനെതന്നെ നിൽക്കുന്നത് ഒരു അത്ഭുതമാണ്.
ശിവലിംഗത്തിൽ ചാർത്താൻ സ്വർണ്ണത്തിലും വെള്ളിയിലും ചന്ദ്രക്കലകളും ത്രിനേത്രങ്ങളുമുണ്ട്.
വിശ്വ പ്രകൃതിയുടെ മൂലഭാവം മുഴുവൻ ആവാഹിച്ചു കൊണ്ട് മുടപ്പത്തൂരപ്പൻ വൈദ്യനാഥനായി ശ്രീലകത്തു കുടികൊള്ളുന്നു.
കുംഭ മാസത്തിലെ കൃഷ്ണപക്ഷ ചതുർദ്ദശി ദിവസമാണ് ശിവരാത്രി ആഘോഷിയ്ക്കുന്നത്.
ഭാരതത്തിലെ എല്ലാ ശിവക്ഷേത്രങ്ങളിലും പ്രധാന ഉത്സവമാണിത്.
കാളകൂടം കുടിച്ച് അപകടാവസ്ഥയിലായ ശിവനു വേണ്ടി ദേവകൾ ഉണർന്നിരുന്ന ദിവസമായാണ് ശിവരാതി കണക്കാക്കുന്നത്.
ശിവരാത്രി നാളിൽ വലിയൊരു ഭക്തജന പ്രവാഹം തന്നെ ക്ഷേത്രത്തിലുണ്ടാകും.
ധനു മാസത്തിലെ തിരുവാതിര നാളിലാണ് (ശ്രീമഹാദേവന്റെ ജന്മനാൾ) തിരുവാതിര ആഘോഷിക്കുന്നത്.
ധനു മാസത്തിലെ തിരുവാതിര നാളിൽ വ്രതമെടുത്താൽ നെടുമാംഗല്യം ലഭിക്കുമെന്നാണ് വിശ്വാസം.
തിരുവാതിരക്കു രണ്ടു ദിവസം മുൻപു തന്നെ വ്രതമെടുത്തു തുടങ്ങി അന്നേ ദിവസം രാവിലെ ക്ഷേത്ര ദർശനം നടത്തി വിവാഹിതരായ സ്ത്രീകൾ നെടുമാംഗല്യത്തിനും കന്യകകൾ നല്ല വിവാഹ ബന്ധത്തിനും വ്രതം നോറ്റ് ക്ഷേത്ര ദർശനം നടത്തുന്നു.
തുടർന്ന് അവരുടെ വക തിരുവാതിരക്കളിയുമുണ്ടാകും.
മുടപ്പത്തൂർ ക്ഷേത്രത്തിൽ തിരുവാതിര ദിവസം വിശേഷാൽ പൂജകളുണ്ടാകും.
സപരിവാര സർപ്പബലി
കുംഭ മാസത്തിലെ ആയില്യത്തിനാണ് ക്ഷേത്രത്തിൽ സപരിവാര സർപ്പബലി നടത്തി വരുന്നത്.
സർപ്പബലി അഷ്ട നാഗങ്ങളെയും നാഗവംശങ്ങളെയും സങ്കല്പിച്ചു പ്രീതിപ്പെടുത്തുന്ന ചടങ്ങാണ്.
സർപ്പങ്ങൾക്കുള്ള സമർപ്പണമായാണ് ഈ ചടങ്ങു കണക്കാക്കുന്നത്.
കന്നി മാസത്തിലെ കറുത്ത വാവ് കഴിഞ്ഞു വരുന്ന ഒമ്പത് ദിവസങ്ങളിലാണ് നവരാത്രി ആഘോഷിയ്ക്കുന്നത്.
കേരളത്തിലും എല്ലാ ദിവസങ്ങളും ആചരിച്ചു വരാറുണ്ടെങ്കിലും അവസാനത്തെ മൂന്ന് ദിവസങ്ങളാണ് പ്രധാനം.
മുടപ്പത്തൂർ ക്ഷേത്രത്തിൽ ഈ ദിവസങ്ങളിൽ നാലമ്പലത്തിനകത്ത് പ്രത്യേകം തീർത്ത മണ്ഡപത്തിൽ സരസ്വതീ ദേവിയുടെ വിഗ്രഹം വച്ച് പൂജിയ്ക്കുന്നു.
ദുർഗ്ഗാഷ്ടമി നാളിൽ സന്ധ്യയ്ക്ക് പുസ്തകങ്ങൾ, സംഗീതോപകരണങ്ങൾ, ആയുധങ്ങൾ തുടങ്ങിയവ പൂജയ്ക്കു വയ്ക്കുന്നു.
മഹാനവമി നാളിൽ അടച്ചു പൂജയാണ്.
വിജയദശമി നാളിൽ രാവിലെ പൂജ കഴിഞ്ഞ് പുസ്തകങ്ങളും സംഗീതോപകരണങ്ങളും ആയുധങ്ങളും തിരിച്ചെടുക്കുന്നു.
അന്നേ ദിവസം, അനവധി കുരുന്നുകൾ ക്ഷേത്രത്തിൽ ആദ്യാക്ഷരം നുകരുന്നു.
രാമായണമാസം
കർക്കിടക മാസം മുഴുവൻ ക്ഷേത്രത്തിൽ രാമായണ മാസമായി ആചരിച്ചു വരുന്നു.
ഈ ദിവസങ്ങളിൽ രാവിലെ ക്ഷേത്രത്തിൽ രാമായണ പാരായണമുണ്ടാകും.
ഇതോടൊപ്പം ക്ഷേത്രത്തിൽ ദിവസവും അഷ്ടദ്രവ്യ മഹാഗണപതി ഹോമവും നടത്താറുണ്ട്.
വൃശ്ചികം 1 മുതൽ ധനു 11 വരെ നീണ്ടുനിൽക്കുന്ന 41 ദിവസത്തെ ആഘോഷമാണ് മണ്ഡലകാലം.
കേരളത്തിലെ ക്ഷേത്രങ്ങളിലെല്ലാം ഈ സമയത്ത് വൻ ഭക്തജനത്തിരക്കുണ്ടാകും.
ശബരിമലയ്ക്കു പോകുന്ന തീർത്ഥാടകരാണ് ഭക്തരിൽ പ്രധാനികൾ.
വിഷു
മേട മാസത്തിലെ ആദ്യ ദിവസമാണ് വിഷു ആഘോഷിയ്ക്കുന്നത്.
ഒരു കാലത്ത് കേരളത്തിലെ വിളവിറക്കൽ ഉത്സവമായിരുന്നു വിഷു.
ഇപ്പോൾ കൃഷിയൊക്കെ പോയെങ്കിലും വിഷുവിന്റെ പ്രൗഢിയ്ക്ക് ഒട്ടും കോട്ടം തട്ടിയിട്ടില്ല.
മുടപ്പത്തൂരിൽ വിഷു ദിവസം രാവിലെ ഒരു മണിക്കൂർ നേരത്തെ നടതുറക്കും.
താലത്തിൽ അഷ്ടമംഗല്യം, കണിക്കൊന്ന തുടങ്ങിയവ അലങ്കരിച്ച് മണ്ഡപത്തിൽ വച്ചശേഷം ആദ്യം ഭഗവാനെ കണി കാണിയ്ക്കുന്നു.
തുടർന്ന് കണ്ണുപൊത്തി കടന്നു വരുന്ന ഭക്തർ ശിവലിംഗം കണികണ്ട് നിർവൃതി നേടുന്നു.
ആദ്യം ക്ഷേത്ര ദർശനം കഴിഞ്ഞു വരുന്ന ഭക്തർക്ക് മേൽശാന്തി വിഷുക്കൈനീട്ടം നൽകുന്നു.
ക്ഷേത്രത്തിൽ എത്തിച്ചേരുവാനുള്ള വഴി
ഏറ്റവും അടുത്തുള്ള പട്ടണം : കൂത്തുപറമ്പ് - 10 കിലോമീറ്റർ അകലെ
ഏറ്റവും അടുത്തുള്ള റെയിൽവേ സ്റ്റേഷൻ : തലശ്ശേരി - 24 കിലോമീറ്റർ അകലെ
ഏറ്റവും അടുത്തുള്ള വിമാനത്താവളം : കണ്ണൂർ അന്താരാഷ്ട്ര വിമാനത്താവളം - 20 കിലോമീറ്റർ അകലെ
ക്ഷേത്ര വെബ്സൈറ്റ് : https://mudappathur.webs.com/
ശ്രീ രമ്യ
തെലുങ്ക് , തമിഴ് സിനിമകളിൽ അഭിനയിക്കുന്ന ചലച്ചിത്ര നടിയാണ് ശ്രീ രമ്യ .
1940 ലോ ഒക ഗ്രാമം എന്ന ചിത്രത്തിലൂടെ 2010-ൽ  അഭിനയരംഗത്തേക്ക് കടന്നുവന്നു.
2008 ലെ  നന്ദി പ്രത്യേക ജൂറി അവാർഡ് ശ്രീ രമ്യക്ക് ലഭിച്ചിട്ടുണ്ട്.
2010-ൽ 1940 ലോ ഓക ഗ്രാമം എന്ന തെലുങ്ക് ചിത്രത്തിലൂടെയാണ് ശ്രീ രമ്യ അഭിനയരംഗത്തേക്ക് പ്രവേശിക്കുന്നത്.
2011ൽ വിരോധി എന്ന സിനിമയിൽ ഒരു നക്സലൈറ്റായി അഭിനയിച്ചു.
2013-ൽ യമുന എന്ന പേരിൽ ഒരു ഏകാങ്ക തമിഴ് സിനിമയിൽ ശ്രീരമ്യ പ്രധാന വേഷം ചെയ്തു.
തെന്നിന്ത്യൻ ചലച്ചിത്ര നടി ശ്രീ ദിവ്യയുടെ മൂത്ത സഹോദരിയാണ് ശ്രീ രമ്യ.
അഭിനയിച്ച സിനിമകൾ വർഷം തലക്കെട്ട് പങ്ക് ഭാഷ കുറിപ്പ് 2010 1940 ലോ ഒക ഗ്രാമം സുശീല തെലുങ്ക് അരങ്ങേറ്റ ചലചിത്രം 2011 വിരോധി മൈന തെലുങ്ക് 2013 അപരനാമം ജാനകി പ്രിയ തെലുങ്ക് 2013 യമുന യമുന തമിഴ് അവാർഡുകളും നാമനിർദ്ദേശങ്ങളും വർഷം അവാർഡ് വിഭാഗം സിനിമ ഫലം അവലംബം 2008 നന്ദി അവാർഡ് നന്ദി പ്രത്യേക ജൂറി അവാർഡ് 1940 ലോ ഒക ഗ്രാമം വിജയിച്ചു അവലംബങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ശ്രീ രമ്യ
ഷെവർലെ അപ്‌ലാൻഡർ
ജനറൽ മോട്ടോഴ്സിന്റെ കീഴിലെ ഷെവർലെ നിർമ്മിച്ചിരുന്ന ഒരു മിനി വാൻ ആയിരുന്നു ഷെവർലെ അപ്‌ലാൻഡർ .
2005 മുതൽ 2009 വരെയായിരുന്നു ഇത് നിലനിന്നത്.
മടക്കിവെക്കാവുന്നതോ നീക്കം ചെയ്യാവുന്നതോ ആയ രണ്ട് നിര പിൻസീറ്റുകളോട് കൂടിയാണ് അപ്‌ലാൻഡർ ഉള്ളത്.
V-6 എഞ്ചിൻ, 4 ഗിയറുകളോട് കൂടിയ ആട്ടോമാറ്റിൿ ട്രാൻസ്മിഷൻ എന്നിവയാണ് ഇതിന്റെ പ്രത്യേകതകൾ .
യുണൈറ്റഡ് സ്റ്റേറ്റ്സ് , കാനഡ , ചിലി , മെക്സിക്കോ , യൂറോപ്പ് , മിഡിൽ ഈസ്റ്റ് എന്നിവിടങ്ങളിൽ അപ്‌ലാൻഡർ വിപണനം ചെയ്തു.
ചിത്രശാല Chevrolet Uplander LS SWB Chevrolet Uplander LS LWB Chevrolet Uplander LS LWB (rear) അവലംബം
ഷെഹ്ല മശൂദ്
പരിസ്ഥിതി പ്രവർത്തകയും വിവരാവകാശ പ്രവർത്തകയുമായ ഷെഹ്ല മശൂദ് 1973 ൽ മധ്യപ്രദേശിലെ ഭോപാലിൽ ജനിച്ചു.
മധ്യപ്രദേശിലെ വനങ്ങളിലെ കടുവകളുടെ ദുരൂഹ മരണവുമായി ബന്ധപ്പെട്ടും, അനധികൃത ഖനനവുമായി ബന്ധപ്പെട്ടുമുള്ള പ്രശ്നങ്ങളിൽ സജീവമായി ഇടപെട്ടിരുന്നു.
അണ്ണാ ഹസാരെയുടെ അഴിമതി വിരുദ്ധ കേമ്പെയിനിലും നിറസാന്നിധ്യമായിരുന്നു ഷെഹ്ല.
2016 ആഗസ്റ്റ്‌ 6ന് ഭോപാലിലെ തൻറെ വസതിക്ക് മുന്നിൽ വച്ച് ഷെഹ്ല മശൂദ് അജ്ഞാതരുടെ വെടിയേറ്റ്‌ മരിച്ചു.
പൊതുപ്രവർത്തരുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഷെഹ്‌നായ് ഇംഗ്ലീഷ് വിലാസം https://ml.wikipedia.org/wiki/Shehnai
വായു ഉപയോഗിച്ച് ശബ്ദമുണ്ടാക്കുന്ന ഒരു സംഗീതോപകരണമാണ്‌ ഷെഹ്‌നായ് .
ഇതുപയോഗിക്കുന്നത് വാദനത്തിലേർപ്പെടുന്നത് ഭാഗ്യം കൊണ്ടുവരുമെന്ന വിശ്വാസമുള്ളതു കൊണ്ട് ഇന്ത്യയിലെ പല സംസ്ഥാനങ്ങളിൽ വിവാഹം തുടങ്ങിയ മംഗളവേളകളിൽ ഇതു വായിക്കാറുണ്ട്.
കുഴലിന്റെ ആകൃതിയിലുള്ള ഈ ഉപകരണത്തിന്റെ അറ്റത്തോടു പോകുന്തോറും വ്യാസം കുറഞ്ഞു കുറഞ്ഞു വരുന്നു.
സാധാരണയായി 6 മുതൽ 9 വരെ തുളകളും ഇതിൽ ഉണ്ടായിരിക്കും.
പ്രശസ്തർ
ഇന്ത്യയിൽ ഉസ്താദ് ബിസ്മില്ലാ ഖാൻ ഒരു പ്രശസ്തനായ ഷെഹ്‌നായ് വിദഗ്ദ്ധനാണ്.
ഷെൻ കുവോ‌‌‌‌‌‌ ഇംഗ്ലീഷ് വിലാസം https://ml.wikipedia.org/wiki/Shen_Kuo
ബഹുമുഖപ്രതിഭയായിരുന്ന ചൈനക്കാരനായ ശാസ്ത്രജ്ഞനായിരുന്നു ഷെൻ കുവോ (1031–1095).
ഇദ്ദേഹം സോങ് രാജവംശത്തിലെ (960–1279) ഒരു രാഷ്ട്രമീമാംസകനുമായിരുന്നു.
ഗണിതശാസ്ത്രജ്ഞൻ, ജ്യോതിശാസ്ത്രജ്ഞൻ, ഉൽക്കാശാസ്ത്രജ്ഞൻ, ഭൗമശാസ്ത്രജ്ഞൻ, ജന്തുശാസ്ത്രജ്ഞൻ, സസ്യശാസ്ത്രജ്ഞൻ, ഭിഷഗ്വരൻ, കാർഷികശാസ്ത്രജ്ഞൻ, പുരാവസ്തുശാസ്ത്രജ്ഞൻ, നരവർഗ്ഗശാസ്ത്രജ്ഞൻ, ഭൂപടരചയിതാവ്, വിജ്ഞാനകോശരചയിതാവ്, പടനായകൻ, നയതന്ത്രജ്ഞൻ, ജലമർദ്ദ ശാസ്ത്രജ്ഞൻ, ഉപജ്ഞാതാവ്, സർവകലാശാലാധിപൻ, ധനകാര്യമന്ത്രി, കവി, സംഗീതജ്ഞൻ എന്നീ നിലകളിൽ കഴിവ് തെളിയിച്ച ഒരു വ്യക്തിയായിരുന്നു ഇദ്ദേഹം.
സോങ് രാജസദസിലെ ജ്യോതിശാസ്ത്ര വിഭാഗത്തിന്റെ തലവനായിരുന്നു .
ഷെവ്രോൺ കോർപ്പറേഷൻ
കാലിഫോർണിയ ആസ്ഥാനമായുള്ള ഒരു അമേരിക്കൻ ബഹുരാഷ്ട്ര കമ്പനിയാണ് ഷെവ്രോൺ കോർപ്പറേഷൻ .
ഊർജ്ജോത്പാദനവും എണ്ണഖനനവുമായി ബന്ധപ്പെട്ട മേഖലകളിലാണ് ഈ കമ്പനി പ്രധാനമായും വ്യാപരിച്ചിരിയ്ക്കുന്നത്.
ഇതും കാണുക Chevron Corporate Site Chevron Alumni Site Archived 2008-12-03 at the Wayback Machine .
Chevron Proposed Oil Refinery in Scotland Archived 2011-07-26 at the Wayback Machine .
SWOT Analysis of Chevron Corporation Archived 2011-10-19 at the Wayback Machine .
ഷെഹ് വാ‍ൻ ചാവേർ സ്ഫോടനം 2017
പാകിസ്താനിലെ സിന്ധ് പ്രവിശ്യയിലുള്ള ലാൽ ഷെഹബാസ് ഖലന്തർ സൂഫി ദർഗയിൽ 2017 ഫെബ്രുവരി 16ന് നടന്ന ചാവേർ സ്ഫോടനത്തിൽ നിരവധി പേർ കൊല്ലപ്പെട്ടു.
രാത്രി നമസ്കാര ശേഷം സൂഫി ധമാൽ എന്ന ആചാരപരമായ നൃത്തം നടക്കുന്നതിനിടെയാണ് സ്ഫോടനമുണ്ടായത്.
പ്രാദേശിക ആശുപത്രിയിൽ നിന്ന് ലഭിച്ച വിവരങ്ങളുടെ അടിസ്ഥാനത്തിൽ 83 പേരാണ് കൊല്ലപ്പെട്ടത്.
സ്ത്രീകളും കുട്ടികളുമടക്കം 250 പേർക്ക് പരിക്കേൽക്കുകയും ചെയ്തു.
ഇസ്ലാമിക് സ്റ്റേറ്റ് ഓഫ് ഇറാഖ് ലെവൻറ് കൊറാസാൻ പ്രവിൻസ് എന്ന സംഘടന ആക്രമണത്തിൻറെ ഉത്തരവാദിത്തം ഏറ്റെടുത്തിട്ടുണ്ട്.
അഫ്ഗാനിസ്ഥാൻ ആസുത്രണം ചെയ്ത ആക്രമണമാണെന്ന് പാകിസ്താൻ അതോറിറ്റികളും ആരോപിച്ചിട്ടുണ്ട്.
ഇതും കാണുക പാകിസ്താനിലെ സൂൂഫിസം പാകിസ്താനിൽ 2017 ൽ നടന്ന ഭീകരാക്രമണങ്ങൾ അവലംബം
ഷെഹ്‌ല റാഷിദ്
ഷെഹ്ല റാഷിദ് ഷോറാ ജവഹർലാൽ നെഹ്രു സർവകലാശാല യിലെ ഒരു പിഎച്ച്ഡി വിദ്യാർത്ഥിനിയാണ്.
2015-16 വർഷത്തിൽ ജവഹർലാൽ നെഹ്രു സർവ്വകലാശാലയിലെ വിദ്യാർത്ഥിയുണിയന്റെ വൈസ് പ്രസിഡണ്ടായിരുന്നു.
ഓൾ ഇന്ത്യ സ്റ്റുഡൻസ് അസോസിയേഷൻ(AISA) അംഗമായ ഷോറ.
2016 - ലെ ജെ.എൻ .
യു രാജ്യദ്രോഹ വിവാദത്തെ തുടർന്ന് ജവഹർലാൽ നെഹ്രു സർവ്വകലാശാലയിലെ വിദ്യാർത്ഥി യുണിയന്റെ പ്രസിഡണ്ടായിരുന്ന കനയ്യ കുമാറിനെ രാജ്യദ്രോഹ കുറ്റം ആരോപിച്ച് അറസ്റ്റ് ചെയ്തതോടെയാണ് ശ്രദ്ധേയയാവുന്നത്.
അന്ന് കനയ്യ കുമാറിനെയും ഉമർ ഖാലിദ്നെയും മോചിപ്പിക്കണം എന്നാവശ്യപ്പെട്ട് വിദ്യാർത്ഥി പ്രക്ഷോഭം നയിച്ചത് ഷെഹ്ല റാഷിദ് ആയിരുന്നു.
ഷെൻസൊയു
അമേരിക്കക്കും സോവിയറ്റ് റഷ്യക്കും ശേഷം മനുഷ്യനെ ബഹിരാകാശത്തെത്തിച്ച രാഷ്ട്രം എന്ന ബഹുമതി നേടിയ ചൈനയുടെ ഏകോപയോഗ ബഹിരാകാശ വാഹനമാണ് ഷെൻസൊയു ( ചൈനീസ് : 神舟 ; പിൻയിൻ : Shén Zhōu ).
റഷ്യയുടെ സൊയൂസ് എകോപയോഗ ബഹിരാകാശ വാഹനത്തിന്റെ മാതൃകയിലാണ് ഇത് നിർമിച്ചിരുന്നത്.
എന്നാൽ സോയൂസിനെക്കാൾ വലിപ്പം കൂടുതലാണ്.
ലോങ്ങ്‌ മാർച്ച് റോക്കറ്റാണ് ഷെൻസൊയുവിന്റെ കാരിയർ റോക്കറ്റ്.
ഇതുവരെ മോത്തം 10 വിക്ഷേപണങ്ങൾ ഷെൻസൊയു പരമ്പരയിൽ ഉണ്ടായിട്ടുണ്ട്.
ആദ്യത്തെ നാലും ആളില്ലാത്ത പരീക്ഷണ വിക്ഷേപണങ്ങളായിരുന്നു.
ഷെൻസൊയു 5ൽ യാത്ര ചെയ്ത യാങ്ങ് ലിവെ ആദ്യ ചൈനീസ്‌ ബഹിരാകാശ സഞ്ചാരി എന്ന ബഹുമതിക്കർഹനായി.
ഇതുവരെ വിക്ഷേപിച്ചവ Missions launched ഷെൻസൊയു 1 – November 19, 1999 –  ആദ്യ വിക്ഷേപണം.
ആളുകളെ വഹിച്ചിരുന്നില്ല ഷെൻസൊയു 2 – January 9, 2001 – മൃഗങ്ങളെ വഹിച്ചു ഷെൻസൊയു 3 – March 25, 2002 – പരീക്ഷണ ഡമ്മികളെ വഹിച്ചു ഷെൻസൊയു 4 – December 29, 2002 – പരീക്ഷണ ഡമ്മികളെ വഹിച്ചു.
ചില പരീക്ഷണങ്ങൾ നടത്തി ഷെൻസൊയു 5 – October 15, 2003 – 14 യാങ്ങ് ലിവേ എന്ന ആദ്യ ചൈനീസ്‌ ബഹിരാകാശ സഞ്ചാരിയെ വഹിച്ചു.
പേടകം സുരക്ഷിതമായി തിരിച്ചെത്തി.
ഷെൻസൊയു 6 – October 12, 2005 – അഞ്ചു ദിവസത്തെ യാത്രയിൽ ഫെയ് ജുൻലോങ്ങ്‌ , നീ ഹൈഷെങ്ങ് എന്നീ രണ്ടു സഞ്ചാരികൾ ബഹിരാകാശത്ത്.
ഷെൻസൊയു 7 – September 25, 2008 – സായ് സൈഗങ്ങ്, ലിയു ബോമിംഗ് ജിംഗ് ഹൈപെങ്ങ് എന്നിവർ ബഹിരാകാശത്ത്.
ബഹിരാകാശ നടത്തം വിജയകരമായി പരീക്ഷിച്ചു.
ഷെൻസൊയു 8 – October 31, 2011 – പരീക്ഷണ ഡമ്മികളുമായി ആളില്ലാത്ത വിക്ഷേപണം, ആദ്യത്തെ ചൈനീസ്‌ ബഹിരാകാശ നിലയം ടിയാൻഗോങ്ങ്‌ 1മായി വിജയകരമായി സന്ധിച്ചു.
ഷെൻസൊയു 9 – June 16, 2012 – വനിതയടക്കം മൂന്നുപേരുമായി വിക്ഷേപിച്ചു.
ടിയാൻഗോങ്ങ്‌ 1 ബഹിരാകാശ നിലയവുമായി സന്ധിച്ചു.
29 June 2012 ന് രണ്ടാഴക്കാലത്തെ വാസത്തിനോടുവിൽ വിജയകരമായി തിരിച്ചെത്തി.
ഷെൻസൊയു 10 – June 11, 2013 –രണ്ടാമത്തെ വനിതയടക്കം മൂന്നു പേരുമായി വിക്ഷേപിച്ചു രണ്ടു ദിവസത്തിന് ശേഷം ടിയാൻഗോങ്ങ്‌ 1 ബഹിരാകാശ നിലയവുമായി സന്ധിച്ചു.
ഷെവർലെ ഇംഗ്ലീഷ് വിലാസം https://ml.wikipedia.org/wiki/Chevrolet
അമേരിക്കൻ വാഹന നിർമ്മാതാക്കളായ ജെനറൽ മോട്ടോർസ് ന്റെ ഒരു വിഭാഗമാണ്‌ ഷെവർലെ ( Chevrolet /ʃɛvrəˈleɪ/ ) .
ലൂയിസ്ഷെവർലെ യും
ജനറൽ മോട്ടോർസ് ന്റെ സ്ഥാപകൻ ആയ വില്യം ഡ്യൂറാന്റ്റും ചേർന്ൻ 1911 നവംബർ 3 നാണ് ഈ കമ്പനി സ്ഥാപിച്ചത്.
ഷെവർലെ മോട്ടോർ കാർ കമ്പനി എന്നായിരുന്നു ആദ്യനാമം.
ഷെവർലെ കമ്പനിയുടെ ആദ്യ ലോഗോ 1911
ഓഷ്യാനിയ ഒഴികെ ലോകത്തിലെ എല്ലാ രാജ്യങ്ങളിലും ഷെവർലെയുടെ കാറുകൾ ഇന്ന് വിറ്റഴിക്കപ്പെടുന്നു.
ഓഷ്യാനിയയിൽ ജനറൽ മോട്ടോർസ് ന്റെ മറ്റൊരു സബ്സിഡിയറി ആയ ഹോൾഡൻ ആണ് ജെനറൽ മോട്ടോർസ്ന്റെ കാറുകൾ വിൽക്കുന്നത്.
2005ൽ ദക്ഷിണ കൊറിയൻ കമ്പനിയായ ദേവൂ മോട്ടോർസ് മായി ചേർന്ന് അവർ യൂറോപ്പ്ലും കാറുകൾ വിപണിയിൽ ഇറക്കി.
2013ലെ പുതിയ വിപണന തന്ത്രത്തിന്റെ ഭാഗമായി യൂറോപ്പിൽ 
നിന്നും ഷെവർലെയുടെ കമാറോ,കോർവെറ്റ് ഒഴികെയുള്ള മോഡലുകൾ എല്ലാം പിൻവലിച്ചു .2011 ൽ ദേവൂ കമ്പനിയെ ജനറൽ മോട്ടോർസ് ഏറ്റെടുത്തതിനെ തുടർന്നു ഷെവർലെയുടെ കാറുകൾ കൊറിയയിൽ ദേവൂ കാറുകളുടെ പുതിയ മോഡൽ (GM-Korea) എന്ന നിലയിൽ വില്പന ആരംഭിച്ചു.
ചെറിയ ഇനം കാറുകൾ മുതൽ ഇടത്തരം ട്രക്കുകൾ വരെ ഷെവർലെ യു.എസ്.എയിൽ വിപണിയിൽ ഇറക്കുന്നു.
ഷെവർലെ വാഹനങ്ങൾക്ക് വിപണിയിൽ
ഉള്ള ജനസമ്മതി കാരണം ഷെവർലെ , ഷെവി , ഷെവ്" എന്നീ പേരുകൾ ജെനറൽ മോട്ടോർസ്ന്റെ അപരനാമം ആയി യു.എസ്.എയിൽ അറിയപ്പെടുന്നു.
ചിത്രശാല ജി.എം.സി. സിയെറ- 2006 ഷെവർലെ സിൽവറാഡോ- 2010 ഷെവർലെ പിക്കപ്പ്- 1946 .
1941 ലെ ജി.എം.സി.മോഡൽ 9314 1919 ലെ ജി.എം.സി ടാങ്കർ.
1920ലെ ടോ ട്രക്ക് 1973 ലെ ഷെവർലെ ഫിറെൻസ 1980 ലെ ഷെവർലെ ഒപാല .
സി.ഡബ്ല്യു.ഇ.
കോട്ടൺ സിഡബ്ല്യുഇ കോട്ടൺ മെമ്മോറിയൽ, സെന്റ് മേരീസ് ചർച്ച്, മദ്രാസ്
ഇന്ത്യൻ സിവിൽ സർവീസിലെ ബ്രിട്ടീഷ് സിവിൽ സർവീസ് ഉദ്യോഗസ്ഥനായിരുന്നു ചാൾസ് വില്യം എഡ്ഗേർ‌ട്ടൺ കോട്ടൺ സി‌എസ്‌ഐ സി‌ഐ‌ഇ (14 ഓഗസ്റ്റ് 1874 - സെപ്റ്റംബർ 6, 1931) മദ്രാസ് ചീഫ് സെക്രട്ടറിയും മദ്രാസ് സ്റ്റേറ്റുകളുടെ ഗവർണർ ജനറലിന്റെ ബ്രിട്ടീഷ്‌ പൊളിറ്റിക്കൽ ഏജന്റുമായിരുന്നു.
1874 ഓഗസ്റ്റ് 14 ന് ഇംഗ്ലണ്ടിൽ ജനിച്ച കോട്ടൺ ഓക്സ്ഫോർഡിലെ ഈറ്റൻ കോളേജിൽ നിന്നും യൂണിവേഴ്സിറ്റി കോളേജിൽ നിന്നും ബിരുദം നേടി.
1897 ൽ ഇന്ത്യൻ സിവിൽ സർവീസിന് യോഗ്യത നേടി.
1898 ഡിസംബർ 8 ന് കോട്ടൺ ഇന്ത്യയിലെത്തി മദ്രാസ് പ്രസിഡൻസിയിൽ അസിസ്റ്റന്റ് കളക്ടറും മജിസ്‌ട്രേറ്റുമായി സേവനമനുഷ്ഠിച്ചു.
1920 കളുടെ തുടക്കത്തിൽ കസ്റ്റംസ് കളക്ടറായും വ്യവസായ ഡയറക്ടറായും സേവനമനുഷ്ഠിച്ച കോട്ടൺ 1923 ൽ മദ്രാസ് സ്റ്റേറ്റുകളുടെ ഗവർണർ ജനറലിന്റെ ആദ്യ ഏജന്റായി നിയമിക്കുകയും തിരുവിതാംകൂർ സംസ്ഥാനത്തെ തിരുവനന്തപുരം കേന്ദ്രീകരിച്ച് പ്രവർത്തിക്കുകയും ചെയ്തു.
കോട്ടൺ 1928 വരെയും  ഏജന്റായി സേവനമനുഷ്ഠിച്ചു.
1924 സെപ്റ്റംബർ 29 ന് പുതുക്കോട്ടൈ ലെജിസ്ലേറ്റീവ് കൗൺസിലിന്റെ ആദ്യ സെഷൻ കോട്ടൺ ഉദ്ഘാടനം ചെയ്തു ശേഷ ജീവിതം
1930 ൽ കോട്ടൺ മദ്രാസ് സർക്കാരിന്റെ ചീഫ് സെക്രട്ടറിയായി.
1931 സെപ്റ്റംബർ 5 ന് അമ്പത്തിയേഴാം വയസ്സിൽ അദ്ദേഹം അന്തരിച്ചു.
ചെന്നൈ സെന്റ് മേരീസ് പള്ളിയിൽ സംസ്കരിച്ചു.
സി.പി. കരുണാകരൻ പിള്ള ഇംഗ്ലീഷ് വിലാസം https://ml.wikipedia.org/wiki/C.
P._Karunakaran_pillai സി.പി. കരുണാകരൻ പിള്ള
സി.പി.ഐ.എം നേതാവും ആറാം കേരള നിയമ സഭാംഗവുമായിരുന്നു സി.പി. കരുണാകരൻ പിള്ള (1925 - 27 ആഗസ്റ്റ് 2005).
അടൂർ നിന്ന് സി.പി.ഐ അംഗമായാണ് നിയമ സഭയിലേക്ക് തെരഞ്ഞെടുക്കപ്പെട്ടത്.
സി.പി.എം കൊല്ലം ജില്ലാ സെക്രട്ടറിയും സി.ഐ.ടി.യു കൊല്ലം ജില്ലാ പ്രസിഡന്റും അതിന്റെ ദേശീയ പ്രവർത്തന സമിതി അംഗവുമായിരുന്നു.
1948 ൽ അവിഭക്ത കമ്മ്യൂണിസ്റ്റ് പാർട്ടി അംഗമായി.
ആറര വർഷത്തോളം ജയിൽ ശിക്ഷ അനുഭവിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 അടൂർ നിയമസഭാമണ്ഡലം തെന്നല ബാലകൃഷ്ണപിള്ള കോൺഗ്രസ് (ഐ.) , യു.ഡി.എഫ്. സി.പി. കരുണാകരൻ പിള്ള സി.പി.എം. , എൽ.ഡി.എഫ്. അവലംബം ↑ {{ cite web }} : Check date values in: | accessdate= ( help ) ↑
സി.പി. അരവിന്ദാക്ഷൻ ഇംഗ്ലീഷ് വിലാസം https://ml.wikipedia.org/wiki/C.
P._Aravindakshan സി.പി. അരവിന്ദാക്ഷൻ പട്ടത്താനം ഗവൺമെന്റ് എസ്.എൻ.ഡി.പി.യു.പി സ്കൂളിൽ ശാസ്ത്ര പ്രചാരണ പരിപാടിക്കിടെ
മലയാളത്തിലെ നിരവധി ശാസ്ത്രരചനകളുടെ കർത്താവും അദ്ധ്യാപകനുമാണ് സി.പി. അരവിന്ദാക്ഷൻ .
സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം നേടി.
തിരുവനന്തപുരത്തെ ഗവൺമെന്റ് വിമൻസ് കോളേജിലെ പ്രിൻസിപ്പലായി വിരമിച്ചു.
കേരള ശാസ്ത്ര സാഹിത്യ പരിഷത്തുമായി ബന്ധപ്പെട്ട് ദീർഘകാലം പ്രവർത്തിച്ചു.
കുട്ടികൾക്കുള്ള മികച്ച ശാസ്ത്രപുസ്തകത്തിനുള്ള 2013ലെ പുരസ്‌കാരത്തിനാണ് ഡോ. സി.പി. അരവിന്ദാക്ഷൻ അർഹനായി. ' മധുരം അതിമധുരം രസതന്ത്രം ' എന്ന കൃതിയാണ്  അവാർഡിന് അർഹനാക്കിയത്.
കൃതികൾ 'മധുരം അതിമധുരം രസതന്ത്രം' പുരസ്കാരങ്ങൾ കുട്ടികൾക്കുള്ള മികച്ച ശാസ്ത്ര പുസ്തകത്തിനുള്ള സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം (2013) അവലംബം ↑
സി.പി. കുഞ്ഞ് ഇംഗ്ലീഷ് വിലാസം https://ml.wikipedia.org/wiki/CP_Kunju
കേരളത്തിലെ ഒരു രാഷ്ട്രീയ പ്രവർത്തകനാണ് സി.പി. കുഞ്ഞ് .
1987-ലെ നിയമസഭാ തെരഞ്ഞെടുപ്പിൽ കോഴിക്കോട് രണ്ടിനെ പ്രതിനിധീകരിച്ച് കേരള നിയമസഭയിൽ അംഗമായിരുന്നു അദ്ദേഹം .
സി.ടി സ്കാൻ ഇംഗ്ലീഷ് വിലാസം https://ml.wikipedia.org/wiki/C.
T_Scan സി.ടി സ്കാനർ വശത്തിൽ നിന്നുള്ള ദൃശ്യം സി.ടി സ്കാനർ നേരെയുള്ള ദൃശ്യം
സി.ടി സ്കാൻ ഒരു തരത്തിലുള്ള ടോമോഗ്രാഫി വൈദ്യപരിശോധനയാണ്.
എക്സ്-റേയുടെ കണ്ടുപിടിത്തോട് കൂടി ശരീരത്തിനുള്ളിലെ എല്ലുകൾക്ക് സംഭവിച്ച  വൈകല്യങ്ങളും പൊട്ടലുകളും മറ്റും കണ്ടെത്താൻ പറ്റുമായിയിരുന്നെങ്കിലും അതിനു പല ന്യൂനതകളും ഉണ്ടായിരുന്നു.
എക്സ്-റേയിൽ ഒരു കോണിൽ നിന്നുള്ള ചിത്രമാണ് കിട്ടുന്നതെങ്കിൽ സി.ടി സ്കാനിംഗിൽ 360 ഡിഗ്രിയിലുള്ള അഥവാ വ്യത്യസ്ത കോണുകളിൽ നിന്നും എക്സ്-റേ ചിത്രം നമുക്ക്  ലഭിക്കുന്നു.
രോഗനിർണ്ണയം കൂടുതൽ കാര്യക്ഷമമാക്കാൻ  ഇത് ഉപകരിക്കുന്നു.
പുതിയ പഠന റിപ്പോർട്ട് പ്രകാരം ഒരു സി ടി.സ്കാൻ  300 എക്സ് റേയ്ക്ക് തുല്യമാണെന്ന് പറയുന്നു .
അതിനാൽ കാൻസർ പോലെ മാരക അസുഖങ്ങൾ ഇതിൻ്റെ നിരന്തര ഉപയോഗത്താൽ ഉണ്ടാകാം പ്രധാന ഭാഗങ്ങൾ ഭാഗങ്ങൾ
ഒരാൾക്ക് സുഗമമായി കടക്കാൻ തക്കതായ വലിപ്പമുള്ള ഒരു ദ്വാര/സ്ഥലമാണ്  ഈ യന്ത്രത്തിന്റെ പ്രധാനഭാഗം.
സ്കാനിംഗ് നടത്തേണ്ടയാളെ ഒരു പരന്ന പ്രതലത്തിൽ കിടത്തി പതിയേ ഇതിന്റെ ഉള്ളിലേക്ക് കടത്തുന്നു.
ഈ കുഴലിനുള്ളിൽ 360 ഡിഗ്രി കറങ്ങാൻ കഴിവുള്ള ഒരു സംവിധാനമുണ്ട്.
ഒരു കറങ്ങുന്ന വളയമാണിത്.